Foto: Kevin Lamarque/ Reuters Vashington Rossiya, Eron, KXDR va Xitoyning bir qator mudofaa tuzilmalariga qarshi sanksiyalar kiritdi. Cheklovlar, shuningdek, Turkiya, Misr va BAAning ba’zi tashkilotlarini ham qamrab olgan. AQSh davlat departamenti bu haqdagi xabarni federal ro‘yxatda joylashtirgan. Ta’kidlanishicha, ko‘rsatilgan tuzilmalar AQShning ommaviy qirg‘in qurollarini tarqatmaslik haqidagi qonunini buzishda ayblanmoqda. Hammasi bo‘lib ro‘yxatga 28 ta tuzilma kiritilgan. AQSh hukumati bu tuzilmalar u yoki bu darajada Eron, Suriya va Shimoliy Koreyaga qanotli yoki ballistik raketalar yaratishda yordam bergan, deb hisoblamoqda.